CELEX: 62018TA0225
Language: sk
Date: 2019-09-12 00:00:00
Title: Vec T-225/18: Rozsudok Všeobecného súdu z 12. septembra 2019 – Manéa/CdT („Verejná služba – Dočasní zamestnanci – Zmluva na dobu určitú – Rozhodnutie o neobnovení zmluvy žalobkyne – Zrušenie rozhodnutia a prijatie nového rozhodnutia o neobnovení s účinnosťou ku dňu vydania prvého rozhodnutia – Zodpovednosť“)

25.11.2019   
            
            
               SK
            
            
               Úradný vestník Európskej únie
            
            
               C 399/47
            
         
      Rozsudok Všeobecného súdu z 12. septembra 2019 – Manéa/CdT
      (Vec T-225/18) (1)
      
      („Verejná služba - Dočasní zamestnanci - Zmluva na dobu určitú - Rozhodnutie o neobnovení zmluvy žalobkyne - Zrušenie rozhodnutia a prijatie nového rozhodnutia o neobnovení s účinnosťou ku dňu vydania prvého rozhodnutia - Zodpovednosť“)
      (2019/C 399/56)
      Jazyk konania: francúzština
      
         Účastníci konania
      
      
         Žalobkyňa: Camelia Manéa (Echternach, Luxembursko) (v zastúpení: M.-A. Lucas a M. Bertha advokáti)
      
         Žalovaný: Prekladateľské stredisko pre orgány Európskej únie (v zastúpení: J. Rikkert a M. Garnier, splnomocnení zástupcovia, za právnej pomoci B. Wägenbaur, advokát)
      
         Predmet veci
      
      Návrh podaný na základe článku 270 ZFEÚ po prvé na zrušenie rozhodnutia CdT z 29. mája 2017 o neobnovení pracovnej zmluvy žalobkyne, po druhé na nariadenie CdT, aby ju opätovne zaradil na pracovné miesto v rámci svojej štruktúry a po tretie na náhradu majetkovej a nemajetkovej ujmy vyplývajúcej jednak zo straty pracovného vzťahu na dobu neurčitú a jednak z rozhodnutia CdT z 12. novembra 2015 o neobnovení pracovného vzťahu žalobkyne
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Camélia Manéa je povinná nahradiť trovy konania.
               
            
         (1)  Ú. v. EÚ C 221, 25.6.2018.